Държавен вестник, бр. 38, 2024 г., стр. 154

СТР.  154	
Д Ъ Р Ж А В Е Н  В Е С Т Н И К 	
БРОЙ  38
в случаите, когато в договора са определени 
само единични цени, без да е определена 
обща стойност по договора и/или максимално 
допустима стойност на договора, уведомяване 
за договора се извършва веднъж годишно в 
срока по чл. 9, ал. 1 с данни за съответната 
година. За определяне на прогнозния размер 
на договора за съответната година се полз-
ват данните за стойността му по рамковото 
споразумение от предходните 12 месеца, 
съответно данните за извършените плащания 
за съответния вид услуга от предходните 12 
месеца и условията на сключения договор. 
Когато лицето по чл. 5, ал. 1 или 2 използва 
услугите чрез присъединяване към общи 
условия на съответния доставчик, извършва 
уведомления за всяко предстоящо плащане 
по реда на чл. 15.
(3) При регистрация на уведомления за 
договори, сключени преди датата на влиза-
не в сила на чл. 182а – чл. 182г от ДОПК и 
§ 20 от преходните и заключителните разпо-
редби към Закона за държавния бюджет на 
Република България за 2023 г., се посочва 
актуалната остатъчна стойност по договора.
(4) При прехвърляне на вземане с договор 
за цесия или факторинг уведомяване се из-
вършва и за правоимащото лице – цесионер, 
за размера на прехвърленото вземане, когато 
няма наложен запор върху вземането преди 
получаване на уведомлението по чл. 99 от 
Закона за задълженията и договорите.
(5) Въвеждането на данни за договор в 
ИС на МФ се извършва ръчно през потре-
бителски интерфейс или чрез зареждане от 
файл, съдържащ данни за един или повече 
договора. Въведените данни се подписват с 
квалифициран електронен подпис от опра-
вомощеното лице.
(6) Данните за договора, съответно обра-
ботения запис от файла, се съхраняват в ИС 
на МФ към генериран уникален системен 
номер. За успешно извършената регистрация 
ИС на МФ генерира и изпраща електронно 
потвърждение до лицето, извършило уведо-
мяването.
Чл. 11. (1) Редакция на данни за договор 
се извършва в ИС на МФ в 5-дневен срок от 
настъпване или узнаване на обстоятелствата 
за това и при условие, че статусът на дого-
вора в системата е активен. Редакция може 
да се извършва на следните данни:
1. регистрационен номер на договора;
2. дата на сключване;
3. срок на договора;
4. статус на договора – от „активен“ на 
„неактивен“, което е неотменимо действие;
5. стойност на договора;
6. номер на банкова или платежна сметка, 
открита при доставчик на платежни услуги, 
който не е банка, по която ще бъде извър-
шено плащането;
7. банка или платежна институция – за 
чуждестранни банки или платежни инсти-
туции;
8. код на банка или платежна институция 
(BIC) – за чуждестранна банка или платежна 
институция;
9. титуляр на сметката;
10. допълнителните данни;
11. прикачен в системата документ.
(2) За всяка редакция се посочва осно-
ванието за промяната, с възможност за 
прикачване на документ.
(3) Когато върху вземането по договора 
няма наложен запор, статусът на договора 
задължително се променя на „неактивен“ в 
срок до 10 дни след:
1. извършване на окончателното плащане 
по него;
2. изтичане на срока на договора;
3. прекратяване на договора на друго 
основание.
Чл. 12. (1) При регистрация на уведом-
ление за предявен изпълнителен лист в ИС 
на МФ се въвеждат данни за:
1. дата на изпълнителния лист, както и 
номер при наличие на такъв;
2. вид, номер и година на съдебното дело 
и съда, издал изпълнителния лист;
3. стойност по изпълнителния лист;
4. идентификационни данни за право­
имащото лице, в полза на което е издаден 
изпълнителният лист; единен идентификаци-
онен код, определен от Агенцията по впис-
ванията, или единен идентификационен код 
по БУЛСТАТ, съответно единен граждански 
номер или личен номер на чужденец; когато 
правоимащото лице е лице с тринадесет-
разряден единен идентификационен код, в 
ИС на МФ се въвеждат първите девет цифри 
от този код;
5. номер на банкова сметка или платежна 
сметка, открита при доставчик на платежни 
услуги, който не е банка, по която ще бъде 
извършено плащането;
6. код на банка или платежна институция 
(BIC) – за чуждестранна банка или платежна 
институция;
7. титуляр на сметката;
8. допълнителни данни при наличие на 
следните обстоятелства:
а) сключен договор за прехвърляне на 
вземането по изпълнителния лист – дата 
на получаване на уведомление по чл. 99 
от Закона за задълженията и договорите 
от лицето по чл. 5, ал. 1; номер и дата на 
договора за цесия или факторинг; пълно 
наименование или три имена на лицето, 
приобретател на вземането – цесионер, с 
неговия единен идентификационен код, оп-
ределен от Агенцията по вписванията, или 
единен идентификационен код по БУЛСТАТ, 
съответно единен граждански номер или 
личен номер на чужденец;